དེ་ཡང་ཐོག་མར་གཞོན་སྐྱེས་མགོ་ཁྲིད་རྣམས་ཀྱིས་རིམ་པར་སོ་སོའི་ལོ་རྒྱུས་དང་རང་ཡུལ་དུ་ལས་འགུལ་སྤེལ་བའི་སྐོར་ནས་ངོ་སྤྲོད་མདོར་བསྡུས་རེ་བྱས་པ་དང་འབྲེལ་ལས་འགུལ་སྤེལ་སྐབས་རྒན་རབས་པ་དང་ཤེས་ཡོན་ཅན་ཚོས་རྒྱབ་སྐྱོར་མེད་པ་དང་།སེམས་ཤུགས་ཆགས་པ་ལ་གདོང་ལེན་ཅི་ལྟར་བྱེད་དགོས་པ།མགོན་པོ་གང་ཉིད་མཆོག་ལ་སེམས་ཤུགས་ཆགས་པའི་གནས་སྟངས་བྱུང་ཡོད་མེད་སྐོར་བཀའ་འདྲི་ཞུས་པར་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས།གཞུམ་སེམས་སྐྱེས་ཚེ་ཕོངས་པ་ལས་མི་ཐར་བས་གནས་ཚུལ་གང་ཡིན་ཡང་རེ་བ་མ་བརླག་པ་བྱེད་རྒྱུ་གལ་ཆེན་པོ་ཡིན་པ་དང་།དེ་ལ་རྒྱ་ཆེ་ས་ནས་བལྟས་ཏེ་དངོས་ཡོད་གནས་ཚུལ་ཤེས་རྒྱུ་གལ་ཆེ་བ་དང་།དངོས་ཡོད་གནས་ཚུལ་ཤེས་ཚེ་གུ་ཡངས་པོ་ཆགས་ཐུབ་པས་སེམས་རྒྱ་བསྐྱེད་ཐུབ་པ་ཡིན།སེམས་ཤུགས་མི་ཆགས་པའི་གནད་འགག་གཙོ་བོ་ནི་ཁྱོན་ཡོངས་ནས་བལྟ་སྟངས་ཤེས་དགོས་པ་དེ་ཡིན།ཞེས་དང་།